Oktán

**Oktán** (C8H18, presnejšie ***n-oktán***) je za bežných podmienok kvapalným uhľovodíkom zo skupiny alkánov. Predpona „okta“ odkazuje na osem uhlíkov, zatiaľ čo prípona „án“ naznačuje, že uhlíky sú spojené jednoduchými väzbami.

## Použitie
Oktán sa stal približne v 60. rokoch vzorovým uhľovodíkom, ktorým sa posudzovala kvalita benzínu, pretože má také vlastnosti, že sa pri štandardne potrebnej kompresii v motore na benzín ešte predčasne nevznieti, "počká" na zapálenie iskrou a nevyvolá "klepanie", mechanické namáhanie spojené so zníženou účinnosťou. Ľahšie uhľovodíky sú schopné sa zapáliť už počas kompresie, čo je v podstate snaha o spätný chod. Preto bol záujem jeho podiel v benzíne zvýšiť, aj za cenu zvýšených nákladov. Toto vyvolalo hon na rôzne náhrady (hlavne v 80.rokoch pri ropnej kríze), ktoré sú lacnejšie a majú po zmiešaní s málooktánovým benzínom podobný účinok, napríklad tetrametylolovo, tetraetylolovo. Verejnosti však seriózne nevysvetlili, čo v skutočnosti robia. EU, USA, Čína, India prestali používať olovnaté zlúčeniny v benzíne okolo roku 2000. Olovo po spálení zlúčeniny obvykle končilo ako oxid olovnatý, ktorý mohol zanechávať po reakcii s niektorými organickymi kyselinami rastlín jedovaté rozpustné soli. Kyslé dažde mohli prispieť k tomu, že sa časť olova viazala aj ako relatívne stabilný a nerozpustný síran olovnatý.

## Izoméry
Oktán má 18 štrukturálnych izomérov (25 vrátane stereoizomérov):
* Oktán (n-oktán), CH3(CH2)6CH3, je priamy reťazec ôsmich atómov uhlíka
* 2-metylheptán, CH3CH(CH3)(CH2)4CH3: je priamy reťazec siedmich atómov uhlíka, s jednou metylovou skupinou na druhej pozícii
* 3-metylheptán, CH3CH2CH(CH3)(CH2)3CH3: je priamy reťazec siedmich atómov uhlíka, s jednou metylovou skupinou na tretej pozícii
* 4-metylheptán, CH3(CH2)2CH(CH3)(CH2)2CH3: je priamy reťazec siedmich atómov uhlíka, s jednou metylovou skupinou na štvrtej pozícii
* 3-etylhexán, CH3CH2CH(CH3CH2)(CH2)2CH3: je priamy reťazec šiestich atómov uhlíka, s jednou etylovou skupinou na tretej pozícii
* 2,2-dimetylhexán, CH3C(CH3)2(CH2)3CH3: je priamy reťazec šiestich atómov uhlíka, s dvoma metylovými skupinami na druhej pozícii
* 2,3-dimetylhexán, CH3CH(CH3)CH(CH3)(CH2)2CH3: je priamy reťazec šiestich atómov uhlíka, s jednou metylovou skupinou na druhej a tretej pozícii
* 2,4-dimetylhexán, CH3CH(CH3)CH2CH(CH3)CH2CH3: je priamy reťazec šiestich atómov uhlíka, s jednou metylovou skupinou na druhej a štvrtej pozícii
* 2,5-dimetylhexán, CH3CH(CH3)(CH2)2CH(CH3)CH3: je priamy reťazec šiestich atómov uhlíka, s jednou metylovou skupinou na druhej a piatej pozícii
* 3,3-dimetylhexán, CH3CH2C(CH3)2(CH2)2CH3: je priamy reťazec šiestich atómov uhlíka, s dvoma metylovými skupinami na tretej pozícii
* 3,4-dimetylhexán, CH3CH2CH(CH3)CH(CH3)CH2CH3: je priamy reťazec šiestich atómov uhlíka, s jednou metylovou skupinou na tretej a štvrtej pozícii
* 2-metyl-3-etylpentán, CH3CH(CH3)CH(CH3CH2)CH2CH3: je priamy reťazec piatich atómov uhlíka, s jednou metylovou skupinou na druhej a s jednou etylovou skupinou na tretej pozícii
* 3-metyl-3-etylpentán, CH3CH2C(CH3)(CH3CH2)CH2CH3: je priamy reťazec piatich atómov uhlíka, s jednou metylovou skupinou na tretej a s jednou etylovou skupinou na tretej pozícii
* 2,2,3-trimetylpentán, CH3C(CH3)2CH(CH3)CH2CH3: je priamy reťazec piatich atómov uhlíka, s dvoma metylovými skupinami na druhej a s jednou na tretej pozícii
* 2,2,4-trimetylpentán (izooktán), CH3C(CH3)2CH2CH(CH3)CH3: je priamy reťazec piatich atómov uhlíka, s dvoma metylovými skupinami na druhej a s jednou na štvrtej pozícii
* 2,3,3-trimetylpentán, CH3CH(CH3)C(CH3)2CH2CH3: je priamy reťazec piatich atómov uhlíka, s jednou metylovou skupinou na druhej a s dvoma metylovými skupinami na tretej pozícii
* 2,3,4-trimetylpentán, CH3CH(CH3)CH(CH3)CH(CH3)CH3: je priamy reťazec piatich atómov uhlíka, s jednou na druhej, tretej a štvrtej pozícii
* 2,2,3,3-tetrametylbután, CH3C(CH3)2C(CH3)2CH3: je priamy reťazec štyroch atómov uhlíka, s dvoma metylovými skupinami na druhej a tretej pozícii

## Zdroj

Kategória:Alkány